አፍሪካ የመለስን አስተምህሮ ሲዘክረው ይኖራል- ሶማሊላንድ ሰን
አዲስ አበባ፤ ነሐሴ 14/2005 (ዋኢማ) – የቀድሞው ጠቅላይ ሚኒስትር መለስ ዜናዊ ልማትና ዴሞክራሲ የስኬት ቁልፎች እንደሆኑ የሚያምኑ መሪ እንደነበሩ በሶማሊላንድ ሰን ድረ ገፅ ላይ የወጣ ፅሁፍ አመለከተ፡፡ ታላቁ መሪ መለስ ዜናዊ የማይረሱ ብልህ መሪ እንደነበሩ ያስታወሰው ፅሁፉ ኢትዮጵያ አሁን እያካሄደች ላለው የህዳሴ ጉዞ መሰረት የጣሉ ናቸው ብሏቸዋል፡፡ በህይወት ዘመናቸው ለአፍሪካ ሰላምና ደህንነት በተለይም በአፍሪካ ቀንድ ሰላምና መረጋጋት እንዲሰፍን ጥረዋል ብሏል ድረ ገፁ፡፡ የኢትዮጵያ ዲፕሎማሲና ኢኮኖሚ በአፍሪካ ብቻ ሳይሆን በአለም ደረጃ ከፍ ብሎ እንዲታይ ማድረጋቸውንም አትቷል፡፡